b"\n_START_ARTICLE_\nPontcysyllte akvedukt\n_START_PARAGRAPH_\nPontcysyllte akvedukt (k\xc3\xb5mri Traphont Dd\xc5\xb5r Pontcysyllte) on laevatatav akvedukt  \xc3\xbcle Dee j\xc3\xb5e  oru Wrexhamis Walesis. Akvedukt kannab  Llangolleni kanalit._NEWLINE_Pontcysyllte akvedukt arvati Suurbritannias 1963. aastal 1. j\xc3\xa4rgu arhitektuurim\xc3\xa4lestiseks.  2009. aastast kuulub UNESCO maailmap\xc3\xa4randi nimistusse.\n_START_SECTION_\nAkvedukti rajamine\n_START_PARAGRAPH_\nAkvedukt ehitati aastatel 1795\xe2\x80\x931805 inseneride Thomas Telfordi ja William Jessopi juhtimisel. Rajatis, mis algselt oli Ellesmere'i kanali osa, avati 26. novembril 1805._NEWLINE_19-avalise akvedukti \xc3\xbcldpikkus on 307 m, laius 3,7 m, (renni) s\xc3\xbcgavus 1,6 m ja iga ava silde pikkus on 13,7 m. Akvedukti sildeehitis koosneb malmrennist, mis toetub malmkaarkanduritele (iga ava kohta 4 malmkaart), mis omakorda toetuvad k\xc3\xb5rgetele kivisammastele. Kivisambaid on 18. Malmrennist kanali k\xc3\xb5rgus j\xc3\xb5e veepinnast on 38,7 m."